Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
31.10.2001
K materiálu č. 7257/2001
K bodu č. 4	
     

S T A N O V I S K O

k návrhu zákona o vede a technike - druhé upravené nové znenie    

              I.
Návrh zákona o vede a technike predkladá na rokovanie vlády SR minister školstva SR na základe Plánu legislatívnych úloh vlády SR na rok 2001.
II.
Cieľom návrhu zákona je upraviť pravidlá a podmienky vzájomného vzťahu štátu, právnických osôb a fyzických osôb zaoberajúcich sa výskumom a vývojom, ich základných úloh a práv.
III.
Problematika návrhu zákona svojou problematikou nepatrí medzi prioritné oblasti aproximácie práva uvedené v čl.70 Európskej dohody o pridružení a svojou problematikou nepatrí ani medzi priority odporúčané v Bielej knihe. Európska dohoda o pridružení však obsahuje ustanovenia o spolupráci v oblasti vedy a techniky. Návrh zákona je  prioritou podľa screeningu a NPAA. Návrh tiež patrí medzi prioritné úlohy vlády SR vyplývajúce z Pravidelnej správy Európskej komisie. 
Problematika návrhu je upravená primárnou legislatívou EU, konkrétne v článkoch 87 a 88 Zmluvy o Európskej únii v jej amsterdamskom znení, ktoré upravujú podpory poskytované štátmi. Ustanovenia týchto článkov sú v súčasnosti premietnuté v zákone o štátnej pomoci. Problematika výskumu je predmetom úpravy hlavy XVIII (Výskum a technický rozvoj) Zmluvy o založení ES.
Sekundárne právo oblasť vedy a techniky neupravuje záväzne. Členské krajiny EÚ majú vlastné interné legislatívne nástroje na uplatňovanie štátnej politiky a na podporu vedy a techniky.
IV.
Predkladateľ vypracoval v súlade s Legislatívnymi pravidlami vlády doložku zlučiteľnosti návrhu zákona s právom EÚ. Inštitút pre aproximáciu práva odporúča doložku v bode 3 doplniť o pramene primárnej legislatívy a to o články 87 a 88 Zmluvy o Európskej únii v jej amsterdamskom znenia a hlavu XVIII (Výskum a technický rozvoj) Zmluvy o založení ES.
Sekcia Inštitút pre aproximáciu práva neuplatňuje žiadne ďalšie pripomienky.

Bratislava	29.10.2001	
Vypracoval:	Mgr. Dušan Martinčok
	
Tel.:	57295601

JUDr. Mária Krošlákovágenerálna riaditeľka